ধূপগুড়ি গ্রামীণ হাসপাতালে এখনও পরিষেবার অভাব, গণ অবস্থান নাগরিক মঞ্চের

ওয়েবডেস্ক: নামেই মহকুমা হাসপাতাল (Dhupguri Rural Hospital) ! নেই পর্যাপ্ত পরিকাঠামো এবং পরিষেবা। ধূপগুড়ি মহকুমা হাসপাতালে গণ অবস্থান ধূপগুড়ি মহকুমা নাগরিক মঞ্চের।

ধূপগুড়ি গ্রামীণ হাসপাতালকে মহকুমা হাসপাতাল হিসেবে ঘোষণা করা হয়েছে এক বছর অতিক্রান্ত। হাসপাতালে সাইনবোর্ডের পরিবর্তন হলেও পরিবর্তন হয়নি পরিষেবার। গড়ে ওঠেনি মহকুমা হাসপাতালের পরিকাঠামো, এখনও পর্যন্ত নিয়োগ করা হয়নি হাসপাতাল সুপার (Hospital Super)।

আরও পড়ুন: মিড ডে মিল নিয়ে বড় সিদ্ধান্ত রাজ্যের

এমন একাধিক অভিযোগ তুলে সোমবার ধূপগুড়ি হাসপাতাল চত্বরে মহকুমা নাগরিক মঞ্চের (Subdistrict Citizens’ Forum) । নাগরিক মঞ্চের সদস্যদের অভিযোগ, মহকুমা হাসপাতালে পোস্টার লাগানো ছাড়া আর কোনও পরিষেবা এখানে দেখতে পারছি না।

মানুষ ঠিকমতো পরিষেবা পাচ্ছে না। কয়েকজন বিশেষজ্ঞ ডাক্তার এসেছেন, কিন্তু তারা যে কাজ করবে সেই পরিকাঠামো হাসপাতালে নেই। হাসপাতালে সিজার হচ্ছে না। এখনও রেফার হাসপাতাল হিসেবেই পরিচিত। ভোটের আগে নতুন করে শিলান্যাস হবে তাই আমরাও ভোটের অনেক আগেই আন্দোলনে সামিল হয়েছি। তাদের দাবি, অবিলম্বে প্রকৃত মহকুমা হাসপাতাল গড়ে তোলার জন্য নোটিফিকেশন জারি, পরিকাঠামো করে তোলা এবং হাসপাতালে সুপার নিয়োগ করতে হবে। এই দাবিগুলোকে সামনে রেখে অবস্থান আন্দোলন চলছে। আগামীতে আরও বড় আন্দোলন হবে বলে হুঁশিয়ারি দিয়েছেন তারা। তাদের এই আন্দোলনে সমর্থন জানিয়েছেন অনেক সাধারণ মানুষ।

দেখুন অন্য খবর-